**PRESSITEADE**

**06.10.2014**

**Advokaadibüroo TRINITI täiendas partnerite ringi**

Advokaadibüroo TRINITI (endise ärinimega AB Tamme Otsmann Ruus Vabamets) partnerite ringi lisanduvad oktoobrist vandeadvokaadid Ergo Blumfeldt ja Ramil Pärdi.

“Hea meel on näha, et meie meeskonnas on indu ja värsket energiat ning sellele tuleb tee lahti teha. Büroo partnerite järelkasv on tänaseks küps vastutuse võtmiseks ning kogu meeskond valmis seadma sihid uuele tasemele jõudmiseks“, põhjendas uute partnerite lisandumist büroo omanikeringi Advokaadibõroo TRINITI Eesti juhtivpartner Villu Otsmann.

Vandeadvokaat Ergo Blumfeldt on kogenud tehingunõustaja, kelle hiljutiste tööülesannetena võib välja tuua Rail Baltic ühisettevõtte aktsionäride lepingu läbirääkimiste nõustamist, Utilitas-kontserni laienemist (Tallinna Elektrijaama, Tallinna Kütte ja AS Erakütte omandamist) ning rahvulsiku lennufirma AS Estonian Air restrutureerimise nõustamist. Partnerina tegeleb Ergo eelkõige taristu- ja investeerimisprojektidega.

Vandeadvokaat Ramil Pärdi on kogenud äriõiguse, kinnisvaravaldkonna ja migratsiooniõiguse nõustaja), kes partnerina vastutab eelkõige infotehnoloogia- ja kinnisvarasektori eest. Ramili hiljutiste nõustamisprojektide hulgas on edukalt töötava AS Kitman-Thulema jagunemisprotsessi õiguslik läbiviimine, töö- ja elamislubade menetlused Skype ja Transferwise välismaalastest tippspetsialistidele, klientide nõustamine keerulistes planeerimismenetluses, jne. Samuti tegutseb Ramil migratsiooniõiguse koolitajana.

Advokaadibüroo TRINITI viimase aja teised märkimisväärsemad nõustamiskaasused on [AS Delfi esindamine kohtuvaidluses Eesti riigiga Euroopa Inimõiguste Kohtu Suurkojas](http://ee.triniti.ee/uudised/juuli-2014-delfi-v-eesti-vaidlus-euroopa-inimoiguste-kohtu-suurkojas-kolmandate-isikute-loodud-sisu-ule) , [North Sea – Baltic koridoriuuringu juhtivpartneri roll Euroopa Komisjoni nõustavad rahvusvahelises konsortsiumis](http://ee.triniti.ee/uudised/veebruar-2014-noustame-euroopa-komisjoni-olulises-transpordiprojektis) ([www.proximare.info](http://www.proximare.info)), [AS Levira aktsiamüügi juriidiline nõustamine](http://ee.triniti.ee/uudised/veebruar-2014-torv-noustab-levira-muuki), [Viasati edukas esindamine autoritasude vaidluses Eesti Autorite Ühinguga](http://ee.triniti.ee/uudised/juuli-2014-esindasime-edukalt-viasat-as-i-kohtuvaidluses-eesti-autorite-uhinguga), jpt.

Kolmes Balti riigis kokku tegutseb TRINITI Tallinna, Riia ja Vilniuse büroodes üle poolesaja õigusala tippspetsialisti.

Täiendav info advokaadibüroo kohta kodulehel [www.triniti.ee](http://www.triniti.ee)

Lisainfo: Tõnis Tamme, Advokaadibüroo TRINITI partner ([tonis.tamme@triniti.ee](mailto:tonis.tamme@triniti.ee))

Tel. 6 850 950